
TÁJÉKOZTATÓ 
nem képviselő bizottsági tag köztartozásmentes adózói adatbázisba történő felvételéről

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 38. § (4) bekezdése alapján az önkormányzati képviselő megválasztásától napjától számított harminc napon belül köteles kérelmezni felvételét az adózás rendjéről szóló törvényben meghatározott köztartozásmentes adózói adatbázisba (a továbbiakban: adatbázis). Az önkormányzati képviselő az adatbázisba történő felvételére irányuló kérelme benyújtásának hónapját követő hónap utolsó napjáig köteles a képviselő-testületnél igazolni az adatbázisba való felvételének megtörténtét. Amennyiben az állami adóhatóság az adatbázisba történő felvételt követően megállapítja, hogy az önkormányzati képviselő az adatbázisba történő felvétel feltételeinek nem felel meg, az adatbázisból törli, amelyről írásban értesíti a képviselő-testületet és a kormányhivatalt.
Az Mötv. 40. § (3) bekezdése alapján a képviselő-testület bizottságának nem képviselő tagjára az önkormányzati képviselőkre vonatkozó méltatlansági szabályokat kell alkalmazni azzal az eltéréssel, hogy a képviselő-testület köteles a méltatlansági feltételek beálltát követő ülésén az érintett bizottsági tagságát megszüntetni. A képviselő-testület döntése ellen jogorvoslatnak helye nincs.

Mór Városi Önkormányzat Képviselő-testülete 2026. május 29. napi hatállyal módosította az önkormányzat szervezeti és működési szabályzatáról szóló 5/2015. (IV.1.) önkormányzati rendelete 35. § (1) bekezdését. A Pénzügyi Bizottság létszámát 1 képviselő taggal, a Szociális és Egészségügyi Bizottság létszámát 1 képviselővel és 1 nem képviselő bizottsági taggal bővítette. 

A Képviselő-testület 204/2026. (VI.24.) határozatával a Szociális és Egészségügyi Bizottság nem képviselő tagjának Dr. Lakatos Miklóst választotta meg, aki a fenti határidőn belül kérelmezte felvételét az adatbázisba, melynek tényéről igazolásként a Nemzeti Adó- és Vámhivatal által kiállított elfogadó nyugtát nyújtott be. A Polgármesteri Hivatal által 2026. augusztus 11 napján ellenőrzésre került, hogy a fenti személy az adatbázisba felvételre került.
A fentiekre tekintettel az alábbi határozat-tervezetet terjesztem a T. Bizottság elé:



HATÁROZAT-TERVEZET 

Mór Városi Önkormányzat Képviselő-testülete Pénzügyi Bizottsága elfogadja a Dr. Lakatos Miklós nem képviselő bizottsági tag köztartozásmentes adózói adatbázisba történő felvételéről szóló tájékoztatót.

Mór, 2026.08.19.
Dr. Taba Nikoletta
jegyző

